La protesta estudiantil pola baxada de tases topa cola violencia del PSOE
#000001
Les protestes estudiantiles toparon esta vez cola violencia verbal y física del PSOE nesta ocasión. Les Asamblees d’Esstudiates lleven tiempu protagonizando actos visibilizando que les tases universitaries n’Asturies son desproporcionaes y afueguen al estudiantáu. Protagonizaren protestes delantre la Xunta Xeneral o nel actu de presentación del Llazarín de Tormes n’asturianu, onde participaba el Conseyeru d’Educación y Cultura Genaro Alonso. Les protestes pacífiques que vienen desendolcando nun tovieran problemes pero sí nestes alrodiu del actu “susanista”.
#000003
Como amuesen los videos distribuyíos poles Asamblees d’Estudiantes de la Universidá d’Uviéu, la esixencia del cumplimientu de programa ellectoral nun sentó bien nes files del PSOE, produciendose comportamientos violentos, mientres intervenía Susana Díaz. Los estudiantes denuncien agresiones dientro l’actu por un grupu de “susanistes” a varios estudiantes que fueron espulsaos a güelpes del actu, incluyñiu el presidente del Conseyu d’Estudiantes. Como se ve nel videu, algún militante del PSOE da instrucciones con un “pega fuera”. Ente los participantes, paez que taría el voceru del Grupu Municipal del PSOE n’Avilés Luis Ramón Fernández Huerga.
#000004
Los actos escandalosos ocurríos mientres una protesta pacífica y que por mor del siguimientu mediáticu de Susana Díaz trespesó les llendes del país pa percorrer tola prensa del estáu nun pue tapar la vindicación de los estudiantes que desplicaben les causes de la protesta tamién nun videu.
#000007